Keskustelu:Ulkoilualue

message: Nyt on :Luokka:Retkeilyalueet mutta ei luokkaa :Luokka:Ulkoilualueet. Ulkoilualueen synonyymiksi mainoitaan tässä myös  virkistysalue. EDIT: mutta lähteettömästi koska Wikipediia ei ole lähde, vrt. lähteistetty tieto alempana. Joltain osin ulkoilu- ja retkeilyalueet saattavat olla keskenään päällekkäisiä, joiltain osin eivät. Miten siis ne tulisi luokitella? Johonkin yhdistettyyn luokkaan vaikko kahteen eri luokkaan, ja mikä olisi kummassakin tapauksessa luokan nimi? Jotkut alueet saattaisivat kuulua vain toiseen, jotkut ehkä molempiin. Näin luokittelu vaatisoi kummankin käsitteen retkeilyalue ja ulkoilualue määrittelyn tutkimista lähteistä.  onko näkemystä tähän? --Urjanhai (keskustelu) 16. maaliskuuta 2022 kello 09.34 (EET)
replies: text: Ulkoilu- ja retkeilyalueen selkeä erottaminen saattaa olla haastavaa, koska voi olla, että sanoja ei ihan käytetän kaikkialla täsmällisesti. Suomen Latu viittaa ulkoilulakiraportissa Ympäristöministeriön oppaaseen Virkistysalueiden suunnittelu ja hoito, jonka mukaan ulkoilualue on "taajamien reunoilla tai sisällä sijaitsevat, luonnontilaisia osia sisältävät, päivä- ja viikonloppukäyttöön tarkoitetut, 1–15 km päässä sijaitsevat 100–200 hehtaarin alueet" ja retkeilyalueita ovat "taajamien ulkopuolella olevat, 15–120 km päässä sijaitsevat, viikonloppu- ja lomakäyttöön suunnitellut noin 500 hehtaarin alueet, joissa on metsää, peltoja ja niittyjä." Eli periaatteessa ulkoilualueet ovat taajamissa tai niiden läheisyydessä olevia suhteellisen pieniä ulkoiluun tarkoitettuja alueita, kun taas retkeilyalueet huomattavasti suurempia kokonaisuuksia. Saman opuksen mukaan virkistysalueet on kaikkien yläkäsite. Virkistysalueita ovat puistot, ulkoilupuistot, ulkoilualueet ja retkeilyalueet eli siis virkistysalue ei ole ulkoilualueen synonyymi. Tepa-termipankissa sanotaan virkistysalueesta "Virkistysalueita ovat esimerkiksi puistot, urheilu- ja leikkipaikat sekä uimaranta-alueet taajamissa ja laajat ulkoilualueet taajamien ulkopuolella." Lähteenä ympäristösanasto. --PtG (keskustelu) 16. maaliskuuta 2022 kello 11.15 (EET)
replies: text: :Luotin tuossa näköjään huuolimattomasti wikipediaan, so. tämän artikkelin lähteistämättömään tekstiin jossa tuo virkistysalueen määrittely oli. Tuon ja muiden lähteiden mukaan ao. artikkeleita voisi pystyäö tarkentamaan ja sitten voisi pystyä katsomaan luokitusta. --Urjanhai (keskustelu) 16. maaliskuuta 2022 kello 11.27 (EET)

text: Meidän luokassa retkeilyalue taitaa olla myös jonkun verran luonnonsuojelualueita. Periaatteessa yhdyssana retkeilyalue voi tarkoittaa kahta asiaa; nimenomaisesti retkeilylle tarkoitettua retkeilyaluetta tai sitten aluetta, jossa voi retkeillä. Retkeilyalue ei määritelmällisesti ole luonnonsuojelualue, mutta luonnonsuojelualueellakin voi joskus retkeillä. --PtG (keskustelu) 16. maaliskuuta 2022 kello 11.25 (EET)
replies: text: :Totta, näyttää että luokan sisältö on melko saatumanvaraista. Saattaaa mm. olla kohteita, jota liittyvät johonkin retkeilyreitteihin ym. - Tähän olikin sivulla Keskustelu luokasta:Retkeilyalueet joku kiinnittänyt huomiota jo 2008. Tuon perusteella näyttäisi että yllä viittaamasi retkeilyalueen määritelmä voisi olla parempi. Alueet, joilla voi retkeillä, kattaisivat. mm. useimmat kansallispuistot, ja myös suojelualueiden kautta tai sivuitse voi kulkea retkeilyreittejä. Kuitenkaan tämä ei taida tehdä niistä retkeilyalueita. Olisivatko ne sitten retkeilykohteita, mutta tällainen määrittely taitaisi olla jo uutyta tutkimusta tai vaatisi ainakin lähdetutkimusta.--Urjanhai (keskustelu) 16. maaliskuuta 2022 kello 11.40 (EET)
replies: text: :: Retkeilyalue on vähän ehkä haastava luokituskohde, sillä näitä valtion retkeilualueita on seitsemän (niiden ominaisuudet on määritelty laissa [https://www.finlex.fi/fi/laki/ajantasa/1973/19730606 ulkoilulaki). Mutta monet kunnat kutsuvat myös omia isompia alueita retkeilyalueiksi, esimerkiksi Tampereella Kintulammin retkeilyalue, joka siis on luonnonsuojelualue, jossa voi retkeillä. Ei kuitenkaan lain määrittelemä retkeilyalue. --PtG (keskustelu) 16. maaliskuuta 2022 kello 12.02 (EET)
replies: text: ::: On myös olemassa ainakin maakunnallisia virkistysalueyhdistyksiä, joihin tyypillisesti saattaa kuulua osa maakunnan kunnista ja osa saatta olla kuulumatta. Alueet joita tämän toiminnan piirissä ylläpidetään luultavasti ovat harvoin noita valtion retkeilyalueita, mutta niillä voi olla retkeilyyn ja ulkoiluun liittyviä rakenteita, opasteita, reittejä ym. Ja samoin Metsähallituksella on Metsähallituksen Metsätalous Oy:n monikäyttömetsiä, joissa on saatettu osoitaa alueita esim. ulkoilulle tai metsästykselle (ks. https://retkikartta.fi ) ja metsissä voi kulkea myös ulkoilureittejä. Ilmeisesti siis kaikkia tämäntapaisia pitäisi tutkia lähteistä ja koettaa löytää näille sopivia kattonimityksiä, joita sitten kirjattaisiin artikkeleihin ja joiden pohjalta voisi tehdä mahdollista luokittelua.--Urjanhai (keskustelu) 16. maaliskuuta 2022 kello 13.00 (EET)
thread_title: Luokan tarve